Wode dua sen abaduaba de amman pii yee ho senea obi ho ka ara pe a ebekyere no no.  Wode kosii afuw no mu gyaw ho koe dinn.  Eduu anadwo no Ananse sore baa afuw no mu bedii ne dwuma a odi no. Oguso retutu nnobae no saa no, ohuu abaduaba no se egyina ho.  ode ahopopo bisaa se eye hena, nanso wammua.  Eyi maa ode abofuw koboo abaduaba no asom. Eho ara na nensa aka. Ode ne nan boo no, na eno nso kae saa ara.  Ode abofuw yeyaw abaduaba no na oka kyeree no se se wanyaw nensa ne ne nan mu a ode ne ti bebo nano, Ananse ano ansi mpo na ode ne ti ne ne yafuanu apempem abaduaba no ama ne nyinaa akeka ho a oye ne ho hwee a enye yie.  Ofii ase de su sree no nanso abaduaba no anyae no, nti otaree ho ara kosii se adekyee a kurow mma no nyina de anibre kohwee se ebia wobekyere owifo no anaa?  wobeko a Ananse na otare abaduaba yi ho yi.  Wo maa okaa nanom nsem nyinaa ansa na woreyi no wo ho, nanso animguase ne ahoyeraw nti ogyee ne ho kofam odampare ho a obiara anhu no bio.